En Hy sê: Wat het jy gedoen? Die stem van die bloed van jou broer roep na My van die aarde af. (Genesis 4:10 AFR53)
Die daad bewys hoe die mens na die sondeval verander het, want daardie streep van wreedheid en onbeheersdheid loop vandag nog deur die mensgeslagte.
Ons kan dalk die indruk hê dat die Here Hom na die sondeval van die mens onttrek het, maar dit is nie so nie. God het nog steeds die persoonlike omgang met al die mense bly handhaaf.
Die Here het by Kaïn gekom en vir hom gevra waarom sy kop hang? Die Statevertaling vertaal nog hier "waarom is jy ontstoke en is jou aangesig vervalle?"
Uit hierdie gesprek het daar toe 'n rusie ontstaan wat daartoe gelei het dat Kaïn Abel doodgeslaan het.
Die Here het weer met Kaïn gaan praat. Nou kom mens agter hoe die sonde die mens al in so 'n kort tydjie verinneweer het.
Met die klimaat van 'n leuen rondom Kaïn se woorde probeer hy maak asof hy nie weet waarvan die Here praat nie. Dit is werklik asof hy die hemelse Regter probeer trotseer.
In die Here se woorde "Wat het jy gedoen?" is die openbaring dat die Here weet van alles wat gebeur het.
Dan sê die Here wat die implikasie van die moord is: Abel se bloed roep dat die Here oor hierdie misdaad moet regspreek.
Merkwaardig dat die bloed juis van die aarde af roep - die aarde wat vervloek is om die mens se ontwil.
Daarom is die tweede besoek van die Here aan Kaïn nie soos die eerste een 'n liefdes- en 'n vertroostingsbesoek nie.
Dis 'n oordeelsbesoek. God kom om die straf oor die sonde uit te spreek, en ook die straf te voltrek. Ons kan dit seker 'n "wraakbesoek" noem.
Daarom word die klag wat God teen Kaïn lê, opgevolg met die woorde: Daarom sal jy vervloek wees . . . !
Die Here openbaar hier dat sy strafraad deur niemand omseil kan word nie, omdat Hy in sy alwetendheid niks miskyk nie. Verder ontglip ook niks sy handhawing van die reg waarmee hy terselfdertyd die onreg vergeld nie.
Dis tog baie duidelik dat die Here hier openbaar dat Hy die sonde van elke mens op 'n dag voor sy deur gaan lê.
Die saak is nogal skerp, veral as mens Hebreërs 12 saamlees, waar daar staan dat Abel se bloed onskuldig vir sy broer gevloei het.
Kyk net na die geweldige kontras. Om die saak makliker oor te dra, is die verskil wat die Here stel, die volgende: